Hlavná strana
Fond na podporu umenia nenesie žiadnu zodpovednosť za úplnosť, správnosť a pravdivosť, ako ani za legalitu údajov uvedených v tejto časti webového portálu FPU. Všetky zverejnené informácie, v textovej, hypertextovej alebo obrazovej forme sú výlučnou zodpovednosťou prijímateľa finančných prostriedkov poskytnutých Fondom na podporu umenia, ktorý preberá zodpovednosť za zverejnené informácie súhlasom s podmienkami FPU a samotným zverejnením informácií na webovom portáli FPU.
V prípade zistenia, že boli prijímateľom finančnej podpory poskytnutej Fondom na podporu umenia zverejnené nevhodné alebo hanlivé informácie, ktoré sú v rozpore s pravidlami FPU, morálkou a etiketou, Fond na podporu umenia má právo takéto informácie okamžite odstrániť z tejto časti webového sídla. Nevhodný obsah zverejnených príspevkom môžete nahlásiť na e-mailovej adrese firstname.lastname@example.org.
Celoročné aktivity združenia Neskorý zber 2022-2023
Neskorý zber, občianske združenie v spolupráci s Centrom pohybu a tanca Labyrint v Žiline ponúka prvý zo série víkendových workshopov na tému:
Vzťahy techniky a kreativity v tanci (využitie somatického skúmania v tanečnej technike).
Určené sú pre pedagógov tanca, ktorí vyučujú na rôznych stupňoch tanečného vzdelávania (Tanečný odbor ZUŠ, tanečné konzervatóriá, tanečné súbory a tanečné kluby). Workshopy pripravili a vedú Mgr.art Anna Sedlačková ArtD. a Mgr.art. Katarína Vlniešková ArtD., ktoré popri aktívnej interpretačnej činnosti sú dlhoročnými pedagógmi na VŠMU a na tanečných konzervatóriách. Ich záujmom je prepájanie možností techník moderného tanca s potrebami tanečníkov súčasnosti. Workshopy sú primárne zamerané na využitie princípov techník José Limóna a Merce Cunninghama v súčasnom prístupe k tanečnému tréningu, ktorý sa opiera o funkčnosť pohybu a využíva somatické skúmanie anatómie a zákonitostí vývinu pohybu.
Somatické skúmanie vychádza z pozorovania a využívania pohybu tvarovaného zvnútra, cez zcitlivovanie a rozlišovanie vnímania pohybu. Tento prístup ponúka pedagógom tanca možnosti obohatenia zaužívaných metodických postupov výučby techniky cez využívanie funkčnosti pohybu ale aj ako zdroj tvorivosti vo výučbe tanca. V tomto víkendovom workshope sa budeme venovať skúmaniu osi tela, prenášaniu váhy tela cez panvu, vzťahom medzi hrudníkom a hornými končatinami.
Termín workshopu: 15. – 16. október 2022
Miesto: Centrum pohybu a tanca Labyrint Žilina
Cena workshopu: 60,- pri prihlásení a zaplatení do 1.10.
80,- pri prihlásení a platbe po 1.10. 2022
Rozvrh:
Sobota 15.10: 9.30 – 17.30 (obed 12.45 – 14.30)
Nedeľa 16.10.: 9.00 – 15.30 (obed 12.00 – 13.30)
Prihlášky: email@example.com
Po obdržaní prihlasovacieho mailu vám pošleme údaje k platbe a podrobné organizačné informácie. V prípade záujmu je možné prespať v priestore Labyrintu za poplatok 5,-/noc. Záujem o nocľah je nevyhnutné oznámiť vopred.
Workshop z verejných zdrojov podporil Fond na podporu umenia
Neskorý zber
Celkový rozpočet:
12 450,00 €
Výška podpory:
11 000,00 €